stanford-oval/wikipedia huggingface dataset:
Sammon puolustus

| Sammon puolustus |
| --- | --- |

Nimi:  Sammon puolustus
Tekijä:  Akseli Gallen-Kallela
Valmistumisvuosi:  1896
Teostyyppi:  Maalaus
Materiaali:  Tempera ja kangas (maalauspohja)
Korkeus:  122  cm
Leveys:  125  cm
Kokoelma:  Turun taidemuseo
Sijainti:  Turun taidemuseo
Sammon puolustus on Akseli Gallen-Kallelan vuonna 1896 maalaama taideteos, joka on nykyisin esillä Turun taidemuseon kokoelmissa. Merkkiteoksen luonnos valmistui vuonna 1894.
Sammon puolustuksessa on kuvattu Kalevalasta Sammon ryöstöä kuvaava tilanne, jossa Väinämöinen miehineen puolustaa Pohjolasta ryöstettyä Sampoa Louhelta ja hänen miehiltään. Temperamaalauksen mitat ovat 122 × 125 cm.
Tarinan mukaan Sammon puolustus oli rikkaan taiteiden suosijan Salomo Wuorion tilausteos. Maalauksen valmistuttua se sijoitettiin hänen kotinsa ruokasaliin, mutta palautettiin kuitenkin melko pian takaisin taiteilijalle. Syyksi kerrottiin, että talon emännän mielestä maalaus oli liian provosoiva, väkivaltainen ja värikäs katsottavaksi.
Gallen-Kallelan tekemä luonnos Sammon puolustuksesta.
Akseli Gallen-Kallela laati samannimisen teoksen myös osana kattofreskoja Suomen paviljonkiin Pariisin maailmannäyttelyssä 1900. Taiteilija palkittiin maailmannäyttelyssä ja esillä ollut teoskokonaisuus oli kansainvälisesti yksi taiteilijan uran kohokohtia. Kattofreskot kuitenkin tuhoutuivat paviljonkia purettaessa. Teoksen kokoa 146 × 152 cm oleva guassiluonnos paperille vuodelta 1899 on edelleen tallessa ja kuuluu Ateneumin taidemuseon kokoelmiin. Uuden version Sammon puolustus -kattofreskostaan taiteilija maalasi vuonna 1928 Suomen kansallismuseoon.
Aiheesta muualla

Suomen synty, osa 3: Sammon taonta ja ryöstö (podcast) (areena.yle.fi)
Seututie 956

Seututie 956 on Kittilän Sirkasta Enontekiön Hettaan kulkeva seututie. Tien pituus on 123 kilometriä. Tie on päällystetty lukuun ottamatta Könkään ja Tepaston välistä 17 kilometrin osuutta.
Reitti ja tieyhteydet

Kittilä
Sirkka (kt 79)
Köngäs (st 955)
Tepasto
Lompolo
Pulju
Enontekiö
Nunnanen
Peltovuoma (st 957)
Vuontisjärvi
Hetta (kirkonkylä) (kt 93)
Lähde:
Aiheesta muualla

Kuvia tai muita tiedostoja aiheesta Seututie 956 Wikimedia Commonsissa
Välimatkataulukko
| (km) | Kittilä |  |  |  |  |  |  |  |
| --- | --- | --- | --- | --- | --- | --- | --- | --- |
| Sirkka | 20 | Sirkka |  |  |  |  |  |  |
| Köngäs | 28 | 8 | Köngäs |  |  |  |  |  |
| Tepasto | 45 | 25 | 17 | Tepasto |  |  |  |  |
| Pulju | 74 | 54 | 46 | 29 | Pulju |  |  |  |
| Nunnanen | 99 | 79 | 71 | 54 | 25 | Nunnanen |  |  |
| Peltovuoma | 113 | 93 | 85 | 68 | 39 | 14 | Peltovuoma |  |
| Enontekiö | 143 | 123 | 115 | 98 | 69 | 44 | 30 | Enontekiö |
Linja-autopysäkki Vuontisjärvellä.
Side to Side

| ”Side to Side” Ariana Grande ft>  Nicki Minaj |
| --- | --- | --- |

Singlen tiedot
 Albumilta: Dangerous Woman
 Äänitetty : Toukokuu 2015; MXM Studios (Tukholma, Ruotsi)
 Julkaistu: 30. elokuuta 2016
 Formaatti: digitaalinen lataus
 Tuottaja(t): Max Martin, Ilya Salmanzadeh
 Tyylilaji: reggae-pop, dancehall, R&B
 Kesto: 03.46
 Levy-yhtiö: Republic Records
Ariana Granden muut singlet
| ”Into You” 2016 | ”Side to Side” 2016 | ”My Favorite Part” 2016 |
Nicki Minajin muut julkaisut
| ”Do You Mind” 2016 | ”Side to Side” 2016 | ”Like a Star” 2016 |
Side to Side on yhdysvaltalaisartisti Ariana Granden kappale, jolla vierailee myös yhdysvaltalaisräppäri Nicki Minaj. Sen julkaisi Republic Records Granden kolmannen, Dangerous Woman-studioalbumin kolmantena singlenä 30. elokuuta 2016. Kappaleen ovat sanoittaneet Grande, Savan Kotecha, Alexander Kronlund, Minaj, Max Martin sekä Ilya Salmanzadeh, joista kaksi viimeisintä myös tuottivat sen. "Side to Side" on lajityypiltään reggae-popkappale, joka sisältää myös Minajin esittämiä sanoja.
"Side to Side" oli myyntimenestys julkaisunsa jälkeen, sen päästyä sekä Yhdysvaltain Billboard Hot 100-listan että Britannian singlelistan sijalle 4. Kappale saavutti myös Kanadan Canadian Hot 100-listan sijan 4., Australian singlelistan sijan 3., sekä Uuden-Seelannin singlelistan sijan 2. Siitä tuli myös Granden toinen single joka on saavuttanut Yhdysvaltain Mainstream Top 40-listan kärjen. Huhtikuussa 2018 kappaletta oli myyty Yhdysvalloissa 1.1 miljoonaa kopiota ja se myi siellä nelinkertaista platinaa.
Kappaleelle toteutettu Hannah Lux Davisin ohjaama musiikkivideo koki ensiesityksensä yhdysvaltalaisen vaatebrändi Guessin nettisivulla 28. elokuuta 2016. Videolla nähdään Grande kuntosalilla, sekä pitämässä Minajin kanssa hauskaa saunassa paidattomien miesten keskellä. Video sai ehdokkuuden vuoden 2017 MTV Video Music Awardsissa kategoriassa "Paras koreografia". Grande ja Minaj ovat esittäneet kappaleen livenä vuoden 2016 MTV Video Music Awardsissa ja American Music Awardsissa. Grande on mainostanut kappaletta myös The Tonight Show Starring Jimmy Fallonissa ja The Ellen DeGeneres Showssa.
Käännös suomeksi
Sam Phillips (muusikko)

| Sam Phillips |
| --- | --- |
 Sam Phillips esiintymässä Torontossa vuonna 2010.
Henkilötiedot
Syntynyt: 28. tammikuuta 1962 (ikä 62) Glendale, Kalifornia
Ammatti:  laulaja, lauluntekijä
Muusikko
Taiteilijanimi:  Sam Phillips, Leslie Phillips
Aktiivisena:  1980–
Tyylilajit:  CCM, pop, alternative rock
Levy-yhtiöt:  Myrrh Records (1980–1988) Virgin Records (1988–2001) Nonesuch Records (2001–)
Aiheesta muualla
Kotisivut
  [ Muokkaa Wikidatassa ] [ ohje ]  
Leslie Ann ”Sam” Phillips (s. 28. tammikuuta 1962 Glendale, Kalifornia, Yhdysvallat) on yhdysvaltalainen laulaja-lauluntekijä. Hän aloitti uransa 1980-luvulla kristillisen musiikin puolella ja tekee edelleen musiikkia. Leslie Phillips -nimellä tehdyt levytyksensä oli tehty kristilliselle levy-yhtiölle, mutta uuden taiteilijanimensä myötä hän poistui valtavirran puolelle. Hänet tunnetaan varmastikenen mukaan? parhaiten Gilmoren tytöt -televisiosarjan säveltäjänä. Hän myös esiintyi sarjan kuudennen tuotantokauden päätösjaksossa.
Diskografia > Leslie Phillips -nimellä julkaistut albumit

Beyond Saturday Night (1983)
Dancing with Danger (1984)
Black and White in a Grey World (1985)
The Turning (1987)
Recollection (kokoelma, 1987)
Diskografia > Sam Phillips -nimellä julkaistut albumit

The Indescribable Wow (1989)
Cruel Inventions (1991)
Martinis and Bikinis (1994)
Omnipop (It’s Only A Flesh Wound Lambchop) (1996)
Zero Zero Zero (kokoelma, 1999)
Fan Dance (2001)
A Boot and a Shoe (2004)
Don’t Do Anything (2008)
Push Any Button (2013)
World On Sticks (2018)
Cold Dark Nights (2019)
Sezen Aksu

Sezen Aksu
Sezen Aksun allekirjoitus
Sezen Aksu (s. 13. heinäkuuta 1954 Sarayköy, Denizli, Turkki) on turkkilainen popmusiikkia esittävä laulaja. Hän aloitti uransa 1970-luvun puolessavälissä. Hänestä käytetään myös lempinimeä Minik Serçe.
Sam Querrey

| Sam Querrey |
| --- | --- |

Henkilötiedot
Syntynyt: 7. lokakuuta 1987 (ikä 37)
Kansalaisuus:   Yhdysvallat
Tennispelaaja
Pituus:  198 cm
Paino:  95 kg
Kätisyys:  oikea
Ammattilaisena:  2006–
Palkintorahat:  13 679 265 USD
Kaksinpeli
Paras sijoitus:  11. (26.2.2018)
Turnausvoittoja:  10
Voitot/tappiot:  385–330
Grand Slam -turnauksissa
Australian avoimet:  3. kierros (2007, 2008, 2013, 2014, 2017)
Ranskan avoimet:  3. kierros (2013)
Wimbledon:  välierät (2017)
Yhdysvaltain avoimet:  puolivälierät (2017)
Nelinpeli
Paras sijoitus:  23. (17.5.2010)
Turnausvoittoja:  5
Voitot/tappiot:  177–188
Aiheesta muualla
ITF
ATP
Sam Austin Querrey (s. 7. lokakuuta 1987 San Francisco, Kalifornia) on yhdysvaltalainen tennispelaaja. Hän on parhaimmillaan ollut ATP-maailmanlistalla sijalla 11 helmikuussa 2018. ATP-turnausvoittoja hänellä on kaksinpelissä kymmenen ja nelinpelissä viisi. Grand Slam -turnauksissa hän on parhaimmillaan selviytynyt välieriin Wimbledonissa 2017.
Turnausvoitot

| 0 | 1 | 2 | 3 | 4 | 5 |
| --- | --- | --- | --- | --- | --- |
| Nro. | Päivä | Turnaus | Kenttä | Loppuotteluvastustaja | Tulos |
| 1. | 9. maaliskuuta 2008 |  Las Vegas, Nevada, Yhdysvallat | Kova |  Kevin Anderson | 4–6, 6–3, 6–4 |
| 2. | 2. elokuuta 2009 |  Los Angeles, Kalifornia, Yhdysvallat | Kova |  Carsten Ball | 6–4, 3–6, 6–1 |
| 3. | 21. helmikuuta 2010 |  Memphis, Tennessee, Yhdysvallat | Kova |  John Isner | 6–7(3), 7–6(5), 6–3 |
| 4. | 9. toukokuuta 2010 |  Belgrad, Serbia | Massa |  John Isner | 3–6, 7–6(4), 6–4 |
| 5. | 14. kesäkuuta 2010 |  Lontoo, Englanti | Ruoho |  Mardy Fish | 7–6(3), 7–5 |
| 6. | 1. elokuuta 2010 |  Los Angeles, Kalifornia, Yhdysvallat | Kova |  Andy Murray | 5–7, 7–6(2), 6–3 |
| 7. | 29. heinäkuuta 2012 |  Los Angeles, Kalifornia, Yhdysvallat | Kova |  Ričardas Berankis | 6–0, 6–2 |
| 8. | 21. helmikuuta 2016 |  Delray Beach, Florida, Yhdysvallat | Kova |  Rajeev Ram | 6–4, 7–6(6) |
Aiheesta muualla

Sam Querrey ATP:n sivuilla (englanniksi)
Sam Querrey ITF:n sivuilla (englanniksi)
Salvador (Brasilia)

| Salvador |
| --- | --- |

 lippu
 Salvadorin sijainti Bahiassa
 Salvador
 Koordinaatit: 12°58′29″S, 38°28′36″W 
Valtio:  Brasilia
Osavaltio:  Bahia
Suuralue:  Salvadorin metropolialue
Ala-alue:  Salvador
Perustettu:  1549
Hallinto:  
 – Pormestari:  João Henrique Carneiro
Väkiluku (2010):  2 675 656
Lempinimi::  Capital da Alegria, Roma Negra
Motto::  Sic illa ad arcam reversa est
 
 www.salvador.ba.gov.br 
Infobox OKVirheellinen NIMI-arvo: 
Salvador da Bahia (suom. pelastaja) on kaupunki Brasilian koillisrannikolla. Se on Bahian osavaltion pääkaupunki. Kaupungin asukasluku oli 2 675 656 vuonna 2010. Kaupungista käytetään joskus myös sen koko nimeä, São Salvador da Baía de Todos os Santos. Lisäksi Salvador tunnettiin ennen myös nimellä Bahia, joka nykyään viittaa kuitenkin lähinnä osavaltioon.
Maantiede

Salvador sijaitsee niemimaan kärjessä, joka suojaa hyvää luonnonsatamaa Atlantin aalloilta.
Keskimääräinen ylin lämpötila on ympäri vuoden 26–30 astetta, yön alin 21-24 astetta. Sadetta saadaan muulloin 100-250 mm kuukaudessa, maalis- ja huhtikuussa yli 300 mm kuukaudessa.
Historia

Portugalilaiset perustivat Salvadorin vuonna 1549. Salvador oli Brasilian pääkaupunki vuoteen 1763, jolloin uudesta talouskeskuksesta, Rio de Janeirosta, tuli pääkaupunki. Kaupungissa on yli kolme miljoonaa asukasta, ja se on Brasilian seitsemänneksi suurin kaupunki.
Kaupungin historiallinen keskusta, Pelourinho, lisättiin Unescon maailmanperintöluetteloon vuonna 1985.
Aiheesta muualla

Kuvia tai muita tiedostoja aiheesta Salvador (Brasilia) Wikimedia Commonsissa
Matkaopas aiheesta Salvador Wikivoyagessa (englanniksi)
Kaupungin verkkosivusto (Arkistoitu – Internet Archive)
Kaupungin historiallisen keskustan, Pelourinhon, vanhoja rakennuksia.
Seksuaalisen väkivallan uhrien tukikeskus Seri

Seksuaalisen väkivallan uhrien tukikeskus Seri on keskus, joka tarjoaa seksuaalisen väkivallan kohteeksi joutuneelle ihmiselle Suomessa kaiken hänen tarvitsemansa avun ilmaiseksi yhdestä paikasta. Tukikeskus auttaa yli 16-vuotiaita seksuaalirikoksen uhreja sukupuolesta riippumatta kuukauden sisällä tapahtuneesta. Keskukseen pääsee kävelemällä ovesta sisään, ilman lähetettä tai tekemättä rikosilmoitusta. Serissä kokonaisvaltaista apua saa samasta paikasta kätilöltä ja lääkäriltä (mahdolliset ensitutkimukset ja näytteiden otto), psykologilta, sosiaalityöntekijältä, joka auttaa arjen asioissa; ja kristinuskoiselta sairaalapastorilta. Keskukseen voi halutessaan tulla omaisen kanssa.
Tukikeskuksen alaikäraja on 16 vuotta, mutta esimerkiksi Lastenklinikan pyynnöstä keskus ottaa näytteet alle 16-vuotiaista lapsista. Nykyisin ainoa tukikeskus on Helsingin seudun yliopistollisen keskussairaalan ylläpitämä keskus, joka sijaitsee Helsingissä Meilahdessa ja se tarjoaa apua pääkaupunkiseudun asukkaille. Keskuksia on tarkoitus perustaa lisää.
Tukikeskuksella on ympäri vuorokauden toimiva päivystysnumero.
Historia

Euroopan neuvoston sopimus, joka torjuu perheenjäseniin kohdistuvaa sekä naisiin kohdistuvaa väkivaltaa (Istanbulin sopimus), otettiin Suomessa käyttöön vuonna 2015. Sopimus velvoittaa Suomea seksuaalirikostukikeskusten perustamiseen.
Ensimmäinen seksuaaliväkivallan tukikeskus avattiin Helsingin Naistenklinikalle 29. toukokuuta 2017. Pääkaupunkiseudun kuntien asukkaat (helsinkiläiset, espoolaiset, vantaalaiset ja kauniaislaiset) saavat ilmaiseksi apua avatusta tukikeskuksesta. Se on Suomen ensimmäinen keskus, joka tarjoaa apua kokonaisvaltaisesti. Sitä ennen 1960-luvulta lähtien raiskauksen kohteeksi joutuneet on ohjattu Helsingissä rikosilmoituksen tekemisen jälkeen näytteiden ottoon oikeuslääkäriasemalle. Tällöin muuta apua saa useista eri paikoista ja sen saaminen on paljon kiinni uhrin omasta jaksamisesta.
Helmikuuhun 2018 mennessä keskuksessa oli käynyt 227 asiakasta. Heistä 222 oli naisia ja 5 miehiä.
Terveyden ja hyvinvoinnin laitos toivoo, että uudet tukikeskukset avataan vuoden 2019 alussa Tampereella ja Turussa, Kuopiossa ja Oulussa on suunniteltu keskusten perustamista. Keskuksia on tarkoitus avata lisäksi muihin päivystäviin sairaaloihin, kunhan terveys- ja sosiaaliuudistus on selvillä.
Shanghain 6 tunnin ajo 2015

|  Shanghain 6 tunnin ajo 2015 |
| --- | --- |
 7 osakilpailu 8 osakilpailusta kaudella FIA World Endurance Championship -kausi 2015. 

Päivämäärä:  30. lokakuuta-1. marraskuuta 2015
Sijainti:  Shanghai International Circuit
Kilpailun kesto:  6 tuntia
Shanghain 6 tunnin ajo 2015 oli FIA WEC sarjan kauden seitsemäs osakilpailu joka ajettiin Kiinan, Shanghaissa 30.10.-1.11.2015.
Aika-ajot

LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 26 G-Drive Racing kolmikko Roman Rusinov, Julien Canal ja Sam Bird.
GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda
Kilpailu

Shanghain kisa käytiin pääosin sateella. Kilpailun lähdössä Audi Nr. 7 osui radan seitsemännessä mutkassa Porschen Nr. 18 autoon joka pyörähti osuman seurauksena. Kilpailun viimeisillä kierroksilla Rebellion Racingin Nr. 12 pyörähti radan kymmenennessä mutkassa ja rikkoi autoaan. Tämän seurauksena radalle tuli hetkellisesti "FCY" eli koko radan keltaiset liput. Kilpailun joutuivat keskeyttämään ainoastaan kolme autokuntaa.
LMP1-pääluokassa Porsche varmisti valmistajien mestaruutensa voitettuaan neljännen kisan peräkkäin. Voittoon Porsche 919 Hybrid -autonsa ajatti paalupaikalta startannut kolmikko Mark Webber, Timo Bernhard ja Brendon Hartley.
LMP2-luokan voittoon paahtasivat Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann. Kyseiselle autokunnalle voitto oli kauden ensimmäinen. Toiseksi sijoittui luokkaa johtava Nr. 26 G-Drive Racing joka kasvatti pistejohtoaan toisena olevaan Nr. 47 KCMG -autokuntaan nähden 16 pisteeseen.
GTE Pro-luokassa voittoon ajoi Porsche Nr. 91 kaksikko Richard Lietz ja Michael Christensen, ja näin Lietz kasvatti pistejohtoaan ennen kauden viimeistä Bahrainin osakilpailua. Vilander ja Bruni starttasivat luokan paalupaikalta, mutta joutuivat taistelemaan rajusti päästäkseen kakkossijalla maaliin. Vilander ajoi ennätykselliset neljä tuntia ja 21 minuuttia putkeen. Ferrari säilytti johtopaikkansa valmistajien sarjassa. GTE AM-luokan voitti Nr. 83 Ferrari kolmikko François Perrodo, Emmanuel Collard ja Rui Águas. Voiton ansiosta he säilyttivät mahdollisuutensa mestaruuteen Nr. 72 SMP Racingiin nähden joka jäi kilpailussa kolmanneksi.
Sidecar

Sidecar-drinkki tarjoiltuna cocktaillasissa.
Sidecar on klassinen drinkki, joka perinteisestii tehdään konjakista, appelsiinilikööristä (Cointreau, Grand Marnier tai jokin muu triple sec -likööri) sekä sitruunamehusta. Koristeena käytetään usein sitruunanpalaa.
Ainesosiltaan drinkki on läheistä sukua vanhan tekotavan Brandy Daisylle, joka eroaa usein vain drinkin rakentamisen ja ainesosien suhteen Sidecarista.
Drinkin muunnelmat

Chelsea Sidecar – Konjakin tilalla käytetään giniä.
Rommi Sidecar – Konjakin tilalla käytetään kultaista tai tummaa rommia.
Boston Sidecar – Konjakin ohella käytetään vaaleaa tai kultaista rommia ja sitruuna korvataan limetillä.
Spiced Sidecar (suom. ”Maustettu Sidecar”) — Konjakin ohella käytetään Morgan’s Spiced Rum -rommia.
Brandy Daisy – Keltainen Chartreuse, granadiinisiirappi tai muu makeutin usein korvaa Sidecarin triple secin; suhteet muiden ainesosien suhteen vaihtelevat Sidecariin verrattuna.
Bourbon Sidecar – Konjakin tilalla käytetään bourbonia.
Pisco Sidecar – Konjakin tilalla käytetään Pisco-likööriä.
Serbialainen Sidecar – Konjakkina käytetään Slivovitsin luumubrandyä, koristeena appelsiinisiivu.
Tuaca Sidecar – Konjakin tilalla käytetään Tuaca-likööriä, ja lisäksi lisätään puserrettu sitruunanpala sekä sokeria.
Jack Rose – Konjakin tilalla käytetään Calvadosta.
Side (kappale)

| ”Side” Travis |
| --- | --- | --- |

Singlen tiedot
 Albumilta: The Invisible Band
 Julkaistu: 17. syyskuuta 2001
 Formaatti: CD, 7" vinyyli
 Tyylilaji: indie rock
 Kesto: 03.59
 Levy-yhtiö: Independiente
Travisin muut singlet
| ”Sing” 2001 | ”Side” 2001 | ”Flowers in the Window” 2002 |
Side on skotlantilaisen alternative rock-yhtye Travisin kappale. Kappale on julkaistu yhtyeen vuonna 2001 julkaistulla albumilla The Invisible Band.
Kappaleet

Kaikki kappaleet tehnyt Francis Healy, ellei toisin mainittu.
CD1
"Side"
"Driftwood" (Live)
"All the Young Dudes" (Live) - (Bowie)
CD2
"Side"
"You're a Big Girl Now" - (Dylan)
"Ancient Train" - (Dunlop)
7"
"Side"
"All the Young Dudes" (Live) - (Bowie)
Sammon koulu

Sammon koulu on peruskoulun 1.–9. vuosiluokkien yhtenäiskoulu Tampereen Kalevassa. Sammon koulussa on oppilaita 1.–6. vuosiluokilla noin 120 ja 7.–9. vuosiluokilla noin 490 sekä opettajia ja muuta henkilökuntaa noin 60. Koulun rehtorina toimii Maaret Tervonen.
Koulun tiloissa toimii myös päiväkoti ja esikoulu.
Sammon koulun opetussuunnitelmaan sisältyy liikuntapainotteisuutta. Sammon koulussa toimii myös kolme erityisluokkaa, jotka painottuvat asperger-opetukseen.
Historiaa

Sammon koulurakennus on otettu käyttöön vuonna 1957. Kiinteistön peruskorjaus toteutettiin vuosien 2005–2008 välisenä aikana. Koulurakennukseen valmistui elokuussa 2008 lisäsiipi, jonne entinen Pellervon koulu siirtyi.
Sammon koulun pihaan valmistui vuonna 2009 Matti Kalkamon veistämä Jumppahuiti-patsas.
23. tammikuuta 2020 Sammon koulussa tapahtui välikohtaus, jossa eräs koulun oppilaista hyökkäsi toisen oppilaan kimppuun teräaseella. Teon motiivia ei ole kerrottu julkisuuteen. Paikalla oli useita poliisiautoja, ambulansseja sekä armeijan kalustoa.
26. elokuuta 2021 Sammon koulun ja päiväkodin työmaalla sattui vakava onnettomuus, jossa menehtyi yksi ihminen.
Aiheesta muualla

Sammon koulun sivusto
Shadow (täsmennyssivu)

Shadow voi tarkoittaa seuraavia asioita:
Shadow Racing Cars, entinen F1-talli Yhdistyneestä kuningaskunnasta
Shadow, Yimou Zhanging ohjaama elokuva vuodelta 2018
Honda VT Shadow, japanilaisen Hondan valmistama moottoripyörämallisto
DJ Shadow, oik. Joshua Paul Davis, yhdysvaltalainen DJ-muusikko
Shadow the Hedgehog, Segan videopeleissä esiintyvä kuvitteelinen hahmo
Storm Shadow, superroisto Action Force -sarjakuvissa ja televisiosarjassa
The Shadow, Lamont Cranston, yhdysvaltalaisen populaarikulttuurin hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shadow”, voi hakea sivunnimihaulla, laajalla sivunnimihaulla tai tekstihaulla.
Shanghain 6 tunnin ajo 2014

|  Shanghain 6 tunnin ajo 2014 |
| --- | --- |
 6 osakilpailu 8 osakilpailusta kaudella FIA World Endurance Championship -kausi 2014. 

Päivämäärä:  2. marraskuuta 2014
Sijainti:  Shanghai International Circuit
Kilpailun kesto:  6 tuntia
Shanghain 6 tunnin ajo 2014 oli FIA World Endurance Championship -kauden 2014 kuudes osakilpailu, joka ajettiin 2. marraskuuta Shanghai International Circuitin radalla Kiinassa.
Kilpailun voitti Toyotalla ajaneet Anthony Davidson ja Sébastien Buemi.
Seriatopora

| Seriatopora |
| --- | --- |
 Seriatopora hystrix
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Pocilloporidae
Suku::  Seriatopora  Lamarck, 1816 
Katso myös
   Seriatopora Wikispeciesissä   Seriatopora Commonsissa 
Infobox OKNimi-testi OK: 
Seriatopora on kivikorallien suku, johon kuuluu kuusi lajia. Joitakin niistä pidetään akvaariossa. Korallin oksat ovat tavallisesti noin 5 mm leveitä, ja niissä on terävä kärki. Polyypit ovat punaisensävyisiä, oksankärjissä vaaleampia. Suvun jäseniä tavataan riuttojen tasangoilla ja laguuneissa. Suvun jäseniä tavataan indopasifisella merialueella.
Lajeja

Seriatopora acleata
Seriatopora caliendrum
Seriatopora dentritica
Seriatopora guttatus
Seriatopora hysterix
Seriatopora stellata
Seyssel (Haute-Savoie)

| Seyssel |
| --- | --- |

 vaakuna
 Seyssel
 Koordinaatit: 45°57′35″N, 5°50′14″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Saint-Julien-en-Genevois
Pinta-ala:  
 – Kokonaispinta-ala:  16,9 km²
Väkiluku (2014):  2 283 
 – Väestötiheys:  135 as./km²
Kunnan numero:  74269
Infobox OKVirheellinen NIMI-arvo: 
Seyssel on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Seyssel (Ain). Kaupungit yhdistävä vanha silta (Vieux pont de Seyssel) on vuonna 1838 rakennettu riippusilta.
Antiikin aikana nykyisen Seysselin lähellä sijaitsi Condaten kaupunki.
Rhônejoki sekä kuvassa vasemmalla Seyssel (Ain) ja oikealla Seyssel (Haute-Savoie)
Vieux pont de Seyssel
Aiheesta muualla

Kuvia tai muita tiedostoja aiheesta Seyssel (Haute-Savoie) Wikimedia Commonsissa
Seán Baptist Brady

Seán Baptist Brady

Seán Baptist Brady (s. 16. elokuuta 1939) on katolisen kirkon irlantilainen pappi. Hän on toiminut Armagh'n arkkipiispana vuodesta 1996. Hänestä tehtiin kardinaali 24. marraskuuta 2007.
Brady sai pappisvihkimyksensä 22. helmikuuta 1964.
Aiheesta muualla

Seán Baptist Cardinal Brady (englanniksi)
Serialisointi

Serialisointi tarkoittaa tietojenkäsittelytieteessä tietorakenteen muuttamista tiedostoon tai tietokantaan säilömistä varten tai toiselle koneelle lähettämiseen tietokoneverkon kautta. Kun muutettu tietorakenne luetaan uudelleen ja palautetaan takaisin alkuperäiseen muotoonsa, on tuloksena identtinen versio alkuperäisestä tietorakenteesta. Serialisointia voi käyttää useimmissa yleisissä ohjelmointikielissä.
Jotta serialisointia on mahdollista käyttää, tarvitaan tavat tiedon pakkaukseen ja sen muuttamiseen takaisin alkuperäiseen muotoon. Muistissa olevat tavut järjestetään muotoon, josta ne voidaan tarvittaessa palauttaa käsiteltäväksi. Aiheeseen liittyy paljon huomioitavia seikkoja: esimerkiksi tekstille käytettävä merkistö, tavujärjestys tai muut eri koodausmenetelmien erot.
Eräissä yhteyksissä serialisointia kutsutaan jäsentämiseksi (engl. marshalling). Huomaa, että tämä on kuitenkin eri asia kuin syntaktinen jäsentäminen (engl. parsing).
Aiheesta muualla

Safe Serialization Under Mutual Suspicion (englanniksi)
Samuli Juvonen

Juha Samuli Juvonen (24. syyskuuta 1952 Kannus – 3. kesäkuuta 1994 Helsinki) oli suomalainen muusikko, kääntäjä ja tietokirjailija.
Elämä

Juvonen kirjoitti ylioppilaaksi Kannuksen yhteiskoulusta 1971 ja siirtyi opiskelemaan Helsingin yliopistoon suomen kieltä, kirjallisuustiedettä ja psykologiaa. Samalla hän opiskeli klassista kitaransoittoa Ivan Putilinin johdolla. Juvonen hyväksyttiin vuonna 1973 Sibelius-Akatemiaan, mistä hän valmistui soitonopettajaksi 1979 ja diplomikitarististiksi 1987. Juvonen antoi kitaransoiton yksityistunteja ja toimi opettajana Vantaan musiikkiopistossa. Hän osallistui myös aktiivisesti Pohjalaisten Osakuntien Laulajien toimintaan.